Lady Gaga (38 de ani) a avut, de-a lungul timpului, apariții controversate. Celebra cântăreață a atras privirile, din nou, când a purtat haine futuriste cu piese de mașină, pe covorul roșu. Ținuta uluitoare s-a aflat în centrul atenției, iar designerul acesteia este Selva. Imaginile de la premieră pot fi urmărite mai sus, în materialul video. Informațiile se regăsesc mai jos.
Lady Gaga este una dintre cele mai bine plătite artiste din lume. În urmă cu doi ani, artista se afla pe locul 8 în clasament, având o avere estimată la 39,5 milioane de dolari. De-a lungul timpului, atât în videoclipuri, cât și în interviuri sau la diverse evenimente mondene a purtat ținute care au atras atenția. De data aceasta, a purtat haine futuriste care a stârnit chiar și curiozitatea designerilor.
De data aceasta, cântăreața în vârstă de 38 de ani a reușit să atragă privirile cu o nouă rochie. Ținuta vestimentară, de un alb imaculat, a ajuns în centrul atenției mai ales datorită pieselor de mașină. Designerul acestei ținute este Selva, iar presa internațională a numit-o „vestimentație de tipul Transformers”, făcând referire la celebra serie de filme.
Potrivit Euronews, artista a îmbrăcat această ținută pe covorul roșu, la premiera filmului realizat în timpul concertului pe care l-a susținut în urmă cu doi ani. În timp ce era bolnavă de coronavirus, cântăreața susținuse 5 concerte, din dorința de a nu-și dezamăgi fanii.
Una dintre aparițiile controversate ale artistei a avut loc în urmă cu 13 ani. Atunci, Lady Gaga se afla la o gală MTV Video Music. A îmbrăcat o rochie care a stârnit revoltă, controversă, curiozitate, dar și amuzament. Purtase o rochie din carne crudă, fiind o apariție gândită pentru coperta unei ediții japoneze. Franc Fernandez este creatorul ținutei.
Sursă foto: captură video YouTube (Jimmy Kimmel Live)